CELEX: 22022D1117
Language: ro
Date: 2022-03-18 00:00:00
Title: Decizia nr. 49/2022 a Comitetului mixt al SEE din 18 martie 2022 de modificare a anexei II (Reglementări tehnice, standarde, încercări și certificare) la Acordul privind SEE [2022/1117]

7.7.2022   
               
               
                  RO
               
               
                  Jurnalul Oficial al Uniunii Europene
               
               
                  L 182/19
               
            
         DECIZIA nr. 49/2022 A COMITETULUI MIXT AL SEE
         din 18 martie 2022
         de modificare a anexei II (Reglementări tehnice, standarde, încercări și certificare) la Acordul privind SEE [2022/1117]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) 2018/858 al Parlamentului European și al Consiliului din 30 mai 2018 privind omologarea și supravegherea pieței autovehiculelor și remorcilor acestora, precum și ale sistemelor, componentelor și unităților tehnice separate destinate vehiculelor respective, de modificare a Regulamentelor (CE) nr. 715/2007 și (CE) nr. 595/2009 și de abrogare a Directivei 2007/46/CE (1) trebuie încorporat în Acordul privind SEE.
                  
               
                     (2)
                  
                  
                     Regulamentul (UE) 2018/858 abrogă Directiva 2007/46/CE a Parlamentului European și a Consiliului (2), care este încorporată în Acordul privind SEE și care, prin urmare, trebuie abrogată în conformitate cu Acordul privind SEE.
                  
               
                     (3)
                  
                  
                     Prin urmare, anexa II la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În anexa II la Acordul privind SEE, capitolul I se modifică după cum urmează:
            
                        1.
                     
                     
                        După punctul 50 [Regulamentul (UE) 2019/26 al Parlamentului European și al Consiliului], se introduce următorul text:
                        
                                    „51.
                                 
                                 
                                    
                                       32018 R 0858: Regulamentul (UE) 2018/858 al Parlamentului European și al Consiliului din 30 mai 2018 privind omologarea și supravegherea pieței autovehiculelor și remorcilor acestora, precum și ale sistemelor, componentelor și unităților tehnice separate destinate vehiculelor respective, de modificare a Regulamentelor (CE) nr. 715/2007 și (CE) nr. 595/2009 și de abrogare a Directivei 2007/46/CE (JO L 151, 14.6.2018, p. 1).
                                    În sensul Acordului privind SEE, dispozițiile regulamentului se citesc cu următoarele adaptări:
                                    
                                                (a)
                                             
                                             
                                                La articolul 9 alineatele (1)-(5), cuvântul «Comisia» se înlocuiește cu cuvintele «Autoritatea AELS de Supraveghere» atunci când omologarea de tip a fost acordată într-unul dintre statele AELS.
                                             
                                          
                                                (b)
                                             
                                             
                                                Statele AELS participă la Forumul pentru schimbul de informații privind respectarea legii instituit la articolul 11 și la Forumul privind accesul la informațiile referitoare la vehicule instituit la articolul 66.
                                             
                                          
                                                (c)
                                             
                                             
                                                La articolul 15 alineatul (2), după cuvântul «Comisia» se adaugă cuvintele «sau Autoritatea AELS de Supraveghere, în cazul în care omologarea de tip a fost acordată într-unul dintre statele AELS».
                                             
                                          
                                                (d)
                                             
                                             
                                                În pofida dispozițiilor Protocolului 1 la prezentul acord, la articolul 53 alineatele (1)-(6), după cuvântul «Comisia» se adaugă cuvintele «sau Autoritatea AELS de Supraveghere în ceea ce privește statele AELS».
                                             
                                          
                                                (e)
                                             
                                             
                                                Sub rezerva dispozițiilor Protocolului 1 la prezentul acord, la articolul 54, după cuvântul «Comisia» se adaugă cuvintele «sau Autoritatea AELS de Supraveghere în ceea ce privește statele AELS».
                                             
                                          
                                                (f)
                                             
                                             
                                                În pofida dispozițiilor Protocolului 1 la prezentul acord, la articolul 56 alineatul (6), după cuvântul «Comisia» se adaugă cuvintele «sau Autoritatea AELS de Supraveghere în ceea ce privește statele AELS».
                                             
                                          
                                                (g)
                                             
                                             
                                                La articolul 85 alineatul (1) se adaugă următorul paragraf:
                                                «Sarcinile prevăzute la articolul 85 alineatul (1) se efectuează, pentru întreprinderile în cauză din statele AELS, de către Autoritatea AELS de Supraveghere.»
                                             
                                          
                                                (h)
                                             
                                             
                                                La articolul 85 alineatul (4) se adaugă următorul paragraf:
                                                «Pentru statele AELS, statele AELS stabilesc alocarea cuantumurilor amenzilor administrative.»”
                                             
                                          
                              
                  
                        2.
                     
                     
                        La punctele 45zt [Regulamentul (CE) nr. 715/2007 al Parlamentului European și al Consiliului] și 45zzk [Regulamentul (CE) nr. 595/2009 al Parlamentului European și al Consiliului] se adaugă următoarea liniuță:
                        
                                    „—
                                 
                                 
                                    
                                       32018 R 0858: Regulamentul (UE) 2018/858 al Parlamentului European și al Consiliului din 30 mai 2018 (JO L 151, 14.6.2018, p. 1).”
                                 
                              
                  
                        3.
                     
                     
                        Textul de la punctul 45zx (Directiva 2007/46/CE a Parlamentului European și a Consiliului) se elimină.
                     
                  
         
            Articolul 2
            Textele Regulamentului (UE) 2018/858 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 19 martie 2022, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 18 martie 2022.
            
               
                  Pentru Comitetul mixt al SEE
               
               
                  Președintele
               
               Nicolas VON LINGEN
            
         
         
            (1)  JO L 151, 14.6.2018, p. 1.
         
            (2)  JO L 263, 9.10.2007, p. 1.
         
            (*)  Au fost semnalate obligații constituționale.